คปภ.เผยมั่นใจประกันภัยจ่ายรายใหญ่ทันแน่
คปภ.ยัน ประกันภัยจ่ายสินไหมน้ำท่วมลูกค้ารายใหญ่ทันตามเป้า
1 พ.ค. 2555

คปภ.ยัน ประกันภัยจ่ายสินไหมน้ำท่วมลูกค้ารายใหญ่ทันตามเป้า
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า การจ่ายค่าสินไหมทดแทนแก่ผู้ประสบภัยน้ำท่วมจากเหตุอุทกภัยปลายปี 2554 จนถึงวันที่ 15 เม.ย. 2555 ประกันความเสี่ยงภัยทรัพย์สิน (IAR) มูลค่าความเสียหาย 4.79 แสนล้านบาท ชดใช้ค่าสินไหมทดแทนแล้ว 1.91 แสนล้านบาท และอยู่ระหว่างดำเนินการจ่ายค่าสินไหมทดแทน 2.87 แสนล้านบาท
ทั้งนี้ คาดว่าภายในเดือน ก.ค.นี้ บริษัทประกันภัยจะชดใช้ค่าสินไหมทดแทนให้ลูกค้ากลุ่มนี้ได้ไม่ต่ำกว่า 75% ตามเป้าหมายที่วางไว้ ส่วนลูกค้ารายย่อยได้ชดใช้สินไหมทดแทนแล้วกว่า 90%
นอกจากนี้ คปภ.ได้อนุมัติขยายระยะเวลาในการแก้ไขฐานะการเงินและการดำเนินงาน บริษัท ฟีนิกซ์ ประกันภัย (ประเทศไทย) ออกไปอีก 60 วัน นับแต่วันที่ 30 เม.ย.
“ฟีนิกซ์ได้เสนอแผนการแก้ไขฐานะการเงินและขอขยายระยะเวลาการแก้ไขปัญหาในการดำเนินงาน ออกไป 60 วัน รวมถึงได้นำเงินจำนวน 100 ล้านบาท เข้าบริษัทเพื่อรอเพิ่มทุน” นายประเวช กล่าว